Source: https://www.edilex.fi/lainsaadanto/19590279?classIds%5B%5D=325&classIds%5B%5D=326&classIds%5B%5D=327&classIds%5B%5D=328&classIds%5B%5D=329&classIds%5B%5D=330&classIds%5B%5D=331&offset=1081&perpage=20&sort=timedesc&typeIds%5B%5D=1%3Afi%2C23%3Afi%2C24%3Afi%2C25%3Afi%2C35%3Afi%2C141%3Afi&searchSrc=4&advancedSearchKey=245076
Timestamp: 2020-05-29 04:38:38+00:00
Document Index: 1849915

Matched Legal Cases: ['§1', '§2', '§3', '§3', '§4', '§5']

Liikennevakuutuslaki (kumottu) 279/1959 | EDILEX
Liikennevakuutuslaki (kumottu) 26.6.1959/279
1 – 3 a §1 lukuYleisiä säännöksiä
4 – 10 a §2 lukuLiikennevahingon korvaaminen
11 – 14 §3 lukuKorvauksen vaatiminen liikennevahingosta
14 a – 14 m §3 a lukuEräiden ulkomailla tapahtuneiden liikennevahinkojen korvaaminen
15 – 19 e §4 lukuLiikennevakuutus
20 – 24 §5 lukuErityisiä säännöksiä
Tämä laki on kumottu L:lla 17.6.2016/460, joka on voimassa 1.1.2017 alkaen.
Moottoriajoneuvon liikenteeseen käyttämisestä aiheutunut henkilö tai omaisuusvahinko, jota jäljempänä sanotaan liikennevahingoksi, korvataan ajoneuvoa varten annetusta liikennevakuutuksesta tämän lain mukaan. Valtion omistaman ajoneuvon aiheuttama liikennevahinko korvataan valtion varoista, niin kuin valtio olisi antanut vakuutuksen.
Sellaisen moottoriajoneuvon, jonka pysyvä kotipaikka on muualla kuin Suomessa, liikennevakuutuksen perusteella ei korvata tämän lain mukaan kuljettajan tai omistajan henkilövahinkoa, ellei 15 §:stä muuta johdu. (16.4.1993/361) [HE 340/92]
Tämän lain mukaan korvataan myös Suomessa liikennevakuutettavan moottoriajoneuvon liikenteeseen käyttämisestä muualla Euroopan talousalueella aiheutunut liikennevahinko, jollei vahingon tapahtumamaassa voimassa oleva liikennevahingon korvaamista koskeva lainsäädäntö edellytä tätä parempaa vakuutusturvaa. Vastaavasti korvataan myös sellainen liikennevahinko, joka on sattunut läpikuljettavalla alueella välittömällä matkalla Euroopan talousalueen jäsenvaltiosta toiseen jäsenvaltioon. Jos mikään kansallinen toimisto ei ole vastuussa läpikuljettavasta alueesta, liikennevahinko korvataan sen jäsenvaltion voimassa olevan liikennevahingon korvaamista koskevan lainsäädännön mukaan, jonka alueella ajoneuvolla on pysyvä kotipaikka. (29.12.1994/1493) [HE 316/94]
Jos liikennevahingon on Suomessa aiheuttanut...